Gunvor Mjelva

Gunvor Mjelva (1902–1988) var en norsk sangerinne (sopran),  opprinnelig pianist.

Hun debuterte i Universitetets aula i 1932 og opptrådte på alle store scener i Skandinavia. Hun hadde også oppgaver i England og USA som konsert- og oratoriesanger. Mjelva hadde flere operaroller, blant annet Euridice i Orfeus og Micaela i Carmen. Hun ble meget benyttet som romansesanger og ble berømmet for sin sikre intonasjon, varme stemme og inderlige innfølingsevne. 

Gunvor Mjelva virket som sangpedagog, og hun organiserte og drev korvirksomhet i Drammen og i Oslo.

 Referanser 

 Litteratur 
 Astrid Haavardsholm: «Gunvor Mjelva – sanger og sangpedagog», i Jeg kunne det da jeg dro hjemmefra, Oslo Musikklærerforening gjennom hundre år 1905 – 2005,Oslo: Norsk Musikforlag AS, 2005, s 194 – 201.

Kategori:Norske operasangere
Kategori:Personer fra Drammen kommune